**Z á p i s n i c a**

**zo zasadania obecného zastupiteľstva konaného dňa 20. 9. 2022 vo Vyšnom Klátove**

Prítomní: podľa pripojenej prezenčnej listiny

P r o g r a m :

 1. Otvorenie

 2. Určenie návrhovej komisie, overovateľov zápisnice a zapisovateľa

 3. Schválenie programu

 4. Kontrola plnenia uznesení

 5. Zhodnotenie a rozpočet na deň obce

 6. Posedenie s dôchodcami pri príležitosti úcty k starším – kompletné

 zabezpečenie uvedenej akcie

 7. Schválenie výšky doplatku za asfaltovanie miestnych komunikácii z dôvodu zvýšenia cien tovaru a služieb

 8. Informácia o povolení výrubu drevín – určenie termínu odstránenia

 9. Informácia o triedení bio odpadu v domácnosti – zmeny platné od 1. 1. 2023

 10. Rôzne

 - zabezpečenie distribúcie kalendárov pre domácnosti

 - informácia o nátere eurookien v dome smútku

 - informácia o rekonštrukcii VN siete medzi Nižným Klátovom a Košickou Belou

 - žiadosť o odpredaj pozemku – Radoslav Para , PhDr. Valéria Parová, PhD.

 - poplatkov v MŠ od 1. 9. 2022

 11. Návrh na uznesenie

 12. Záver

R o k o v a n i e

k bodu č. 1/ Otvorenie

 Zasadanie OZ otvoril a viedol starosta obce Ondrej Jusko. Oboznámil prítomných s programom zasadania, ktorý bol jednomyseľne schválený.

k bodu č. 2/ Voľba návrhovej komisie, overovateľov zápisnice a zapisovateľa

 Do návrhovej komisie boli navrhnutý Ing. Alena Cirnerová a Ing. Viera Ruščák Balogová. Za overovateľov zápisnice boli určený Jozef Macko a Ing. Viera Ruščák Balogová. Za zapisovateľku bola určená Dana Michalanská.

k bodu č. 3/ Schválenie programu zasadania

 Starosta predniesol program zasadania s doplnenými bodmi programu ktorý bol poslancami schválený . Doplnené boli tieto body programu :

 10. Rôzne

 - informácia o rekonštrukcii VN siete medzi Nižným Klátovom a Košickou Belou

 - žiadosť o odpredaj pozemku – Radoslav Para, PhDr. Valéria Parová, PhD.

 - poplatky v MŠ od 1. 9. 2022

k bodu č. 4/ Kontrola plnenia uznesení

 Starosta po prečítaní kontroly plnenia uznesenia konštatoval, že uznesenie z predchádzajúceho OZ bolo splnené.

k bodu č. 5/ Zhodnotenie a rozpočet na deň obce

 V tomto bode starosta informoval poslancov s podrobným čerpaním príjmov a výdavkov použitých na dni obce, ktoré sa uskutočnili 27. 8. 2022.

k bodu č. 6/ Posedenie s dôchodcami pri príležitosti úcty k starším – kompletné

 zabezpečenie uvedenej akcie

 Pri príležitosti úcty k starším občanom sa uskutoční posedenie s dôchodcami

9. 10. 2022 o 15.00 hod. v sále kultúrneho domu. Bolo dohodnuté, že sa zakúpia poukážky pre dôchodcov v hodnote 10 € na nákup v obchode Fresh a podá občerstvenie. Celkové výdaje na posedenie na osobu boli navrhnuté a schválené vo výške 20 €. V súvislosti s tým

sa prichystá kultúrny program kde vystúpi spevácka skupina z obce Nováčany.

k bodu č. 7/ Schválenie výšky doplatku za asfaltovanie miestnych komunikácii z dôvodu zvýšenia cien tovaru a služieb a zmena rozpočtu – úhrada fa z rezervného fondu

 Na základe zvýšenia cien tovarov a služieb dodávateľ na asfaltovanie miestnych komunikácii vybraný vo verejnom obstarávaní zaslal žiadosť s odôvodnením o zvýšenie nákladov na dodávku asfaltu a postreku, ktoré oproti skutočnosti boli zvýšené v celkovej hodnote 5 958,24 €. Obecné zastupiteľstvo schválilo vypracovanie dodatku k zmluve, v ktorom sú uvedené rozdiely finančných prostriedkov. Finančné prostriedky na asfaltovanie miestnych komunikácii budú použité z rezervného fondu obce. Poslanci tento bod jednomyseľne schválili.

k  bodu č. 8/ Informácia o povolení výrubu drevín – určenie termínu odstránenia

 Na základe požiadavky obce Okresný úrad ŽP dal kladné stanovisko na výrub smrekov v priestoroch cintorína, dvora MŠ a stredu obce, ktoré svojou nestabilitou môžu ohroziť život občanov. Výrub sa môže uskutočniť v mesiaci október 2022 až február 2023. Túto informáciu poslanci vzali na vedomie a zároveň konštatovali, že výrub je treba urobiť v jesenných mesiacoch a na novú výsadbu použiť dreviny ktoré doporučí mestská zeleň alebo iná organizácia zapodievajúca sa predajom drevín.

k bodu č. 9/ Informácia o triedení bio odpadu v domácnosti – zmeny platné od 1. 1. 2023

 V tomto bode starosta obce oboznámil poslancov s povinným triedením bio odpadu, ktorý je zakotvený v novele zákona o odpadoch. Povinné triedenie sa musí zaviesť od 1. 1. 2023. Doposiaľ bio odpad mohol byť skládkovaný aj s bežným komunálnym odpadom. Z uvedeného bolo dohodnuté , že sa urobí medzi občanmi prieskum triedenia prípadne občan vyplní dotazník, že si odpad separuje. Túto informáciu odovzdajú poslanci OZ jednotlivým domácnostiam, ktoré v týchto dňoch navštívia.

10/ Rôzne

 - zabezpečenie distribúcie kalendárov pre domácnosti

 Obec v spolupráci s členmi klubu dôchodcov dali námet na tlač historických kalendárov ktoré budú slúžiť v každej domácnosti od roku 2023. Kalendáre doručia do každej domácnosti poslanci OZ.

 - informácia o nátere eurookien v dome smútku

 Bola vznesená požiadavka aby eurookná a dvere umiestnené v dome smútku boli opatrené novým náterom a tak zabezpečili dlhšiu životnosť v tejto budove. Obec zabezpečila nátery cez dodávateľskú firmu, ktorá v týchto dňoch ukončí náter drevených okien a dverí v dome smútku.

 - informácia o rekonštrukcii VN siete medzi Nižným Klátovom a Košickou Belou

 Starosta obce informoval poslancov OZ , že VSD Košice plánuje v jednej časti VN trate uložiť vzdušné vedenia do káblového profilu, ktorý bude umiestnený v zemi. Jedná sa o trať idúcu z Nižného Klátova cez rekreačné stredisko Jahodná na Košickú Belú. K uvedenému projektu neboli vznesené zo strany obce žiadne pripomienky nakoľko obec tam nevlastní ani v budúcnosti neplánuje uložiť technické alebo iné zariadenia.

 - žiadosť o odpredaj pozemku – Radoslav Para , PhDr. Valéria Parová, PhD.

 Poslanci OZ sa oboznámili so žiadosťou manželov Radoslava Paru a PhDr. Valérie Parovej PhD. , v ktorej požiadali obec o predaj pozemku pod budovou Fresh, ktorej sú vlastníkmi. Obec podľa zákona o majetku obce môže pozemky pod budovou predať výlučne majiteľovi budovy. Aj pri takýchto prevodoch majetku obce, obec nemôže strácať so zreteľa všeobecnú zásadu hospodárneho a efektívneho nakladania majetku obce. Z uvedeného sa poslanci rozhodli aby cena bola určená prostredníctvom súdneho znalca . Poverili starostu aby dal vypracovať znalecký posudok na uvedený pozemok.

 - poplatky v MŠ od 1. 9. 2022

 Na základe zvýšenia cien tovarov a služieb a energii obecné zastupiteľstvo odsúhlasilo navýšenie poplatkov súvisiacich s prevádzkou MŠ. Poslanci odsúhlasili navýšenie o 5 € z doterajších 10,-€ na 15,- € pre nákup hygienických a ostatných potrieb a školného poplatku z 10,- € na 15 €. Túto zmenu riaditeľka MŠ uplatní od 1. 9. 2022.

k bodu č. 11/ Návrh na uznesenie

k bodu č. 12/ Záver

 Po ukončení programu starosta obce poďakoval všetkým prítomným za ich aktívnu účasť.

Overovatelia zápisnice: Starosta obce:

Ing. Viera Ruščák Balogová Ondrej Jusko

Jozef Macko